**ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ**

**ΔΙΕΥΘΥΝΣΗ ΝΑΥΤΙΚΗΣ ΕΡΓΑΣΙΑΣ**

**ΤΜΗΜΑ 4ο**

**(Διεύθυνση : 2ας Μεραρχίας 18 Πειραιάς, 2ος όροφος , email:** **dner.d@hcg.gr****)**

**ΔΗΜΟΣΙΕΥΣΗ ΥΠΟΥΡΓΙΚΗΣ ΑΠΟΦΑΣΗΣ**

**(άρθρο 4,ΦΕΚ Β΄3086/24-07-2020)**

**ΕΝΑΡΞΗ ΙΣΧΥΟΣ 24/10/2020**

**ΔΙΚΑΙΟΛΟΓΗΤΙΚΑ**

**ΑΝΑΣΥΝΤΑΞΗΣ ΑΠΟΛΕΣΘΕΝΤΩΝ ΝΑΥΤΟΛΟΓΙΩΝ**

**(άρθρο 4, ΦΕΚ Β΄3086/24-07-2020)**

Ο πλοιοκτήτης, διαχειριστής, εφοπλιστής του πλοίου ή σε περίπτωση νομικού προσώπου ο νόμιμος εκπρόσωπος ή άλλο πρόσωπο ειδικώς εξουσιοδοτημένο προς τούτο, υποβάλλει **αίτηση - υπεύθυνη δήλωση** στο **Δ.Ν.ΕΡ. 4ο** αιτούμενος την ανασύνταξη του απολεσθέντος ναυτολογίου του πλοίου συνυποβάλλοντας και τα κάτωθι δικαιολογητικά:

α) **βεβαίωση περί καταχώρησης** της εταιρείας πλοιοκτησίας/ διαχείρισης/ εφοπλισμού του πλοίου στο Γενικό Εμπορικό Μητρώο (ΓΕ.ΜΗ.) **ή βεβαίωση περί σύστασης και μη διαγραφής** Ναυτικής Εταιρείας από το Μητρώο Ναυτικών Εταιρειών του ν. 959/1979(Α΄ 192) **ή βεβαίωση περί διαχειριζόμενου πλοίου** από εγκατεστημένο, σύμφωνα με το άρθρο 25 του ν. 27/1975, γραφείο ή υποκατάστημα στην Ελλάδα αλλοδαπής ναυτιλιακής εταιρείας,

β) **φωτοαντίγραφο εγγράφου εθνικότητας** του πλοίου, του οποίου το ναυτολόγιο απωλέσθηκε,

γ) **φωτοαντίγραφο του ημερολογίου γέφυρας** του πλοίου, από το οποίο προκύπτουν στοιχεία του απολεσθέντος ναυτολογίου του πλοίου και κατάσταση πληρώματος αυτού και **τυχόν φωτοαντίγραφο ναυτολογίου** του πλοίου. Εφόσον αυτά δεν υφίστανται, **δηλώνονται υπεύθυνα** από τον πλοιοκτήτη, διαχειριστή, εφοπλιστή ή σε περίπτωση νομικού προσώπου από το νόμιμο εκπρόσωπο ή άλλο πρόσωπο ειδικώς εξουσιοδοτημένο προς τούτο,

δ) **Έγγραφα στοιχεία** εκ των οποίων να τεκμαίρονται τα στοιχεία ναυτολόγησης ναυτικών, το χρονικό διάστημα αυτής (όπως συμβάσεις ναυτολόγησης, μισθοδοτικοί λογαριασμοί), καθώς και η τυχόν ισχύς του απολεσθέντος ναυτολογίου.

ε) **Υπεύθυνη δήλωση** του πλοιοκτήτη, διαχειριστή, εφοπλιστή ή σε περίπτωση νομικού προσώπου του νόμιμου εκπρόσωπου ή άλλου προσώπου ειδικώς εξουσιοδοτημένου προς τούτο, ότι η εταιρεία που εκπροσωπεί έχει αποδεχθεί την ανάθεση της διαχείρισης του εν λόγω πλοίου, η οποία δύναται να καταχωρείται στην αίτηση ή αντίγραφο Πιστοποιητικού Ασφαλούς Διαχείρισης Πλοίου, εφόσον υφίσταται.